रक्षा सूत्रों के मुताबिक क्लियरेंस मिलने पर आईएनएस सुमित्रा अदन पोर्ट से करीब 350 भारतीयों को लेकर जिबूती के लिए रवाना हो गया। शिप पर कुल कितने लोग हैं, इसकी सटीक जानकारी अभी नहीं दी गई है। आईएनएस सुमित्रा के अलावा नेवी के दो युद्धपोत आईएनएस मुंबई और आईएनएस तर्कश शनिवार तक यमन पहुंचेंगे। इनके अलावा दो मर्चेंट शिप्स भी रवाना किए गए हैं। चारों जहाज 2 अप्रैल को अरब सागर में मिलेंगे और एक साथ जिबूती की तरफ बढ़ेंगे।